4

MOLĖTŲ RAJONO SAVIVALDYBĖS JAUNIMO REIKALŲ TARYBOS 
 POSĖDŽIO PROTOKOLAS
2026-10-02 Nr. B44-82
Molėtai

	Posėdis vyko 2026 m. rugsėjo 30 d. 16.00 val.
	Posėdžio pirmininkė – Vaida Saugūnienė
Posėdžio sekretorė – Vaida Ščerbakovė
	Dalyvavo: Molėtų rajono savivaldybės jaunimo reikalų tarybos (toliau - MJRT) nariai – Aurelija Aidietė, Emilija Aliukonytė, Lina Dieninė, Gita Lasytė, Modestas Kuncevičius, Dovydas Prušinskas, Vaida Saugūnienė.
	Nedalyvavo: Smiltė Baršauskaitė, Danielė Čereškaitė, Jolita Čimbarienė, Viktorija Liubertienė, Vaidas Mickevičius.

DARBOTVARKĖ:
1. Dėl 2026 m. Molėtų rajono savivaldybės jaunimo reikalų tarybos veiklos plano aptarimo.
2. Dėl 2026 m. jaunimo politikos įgyvendinimui skirtų lėšų panaudojimo.
3. Dėl jaunimo politikos priemonių įtraukimo į strateginio planavimo dokumentus.
4. Kiti klausimai.

2026 m. rugsėjo 28 d. MJRT nariams el. paštu buvo siųsta informacija su posėdžio darbotvarkėje nurodyta medžiaga. MJRT nariai susipažino su gauta informacija.

1. SVARSTYTA: Dėl 2026 m. Molėtų rajono savivaldybės jaunimo reikalų tarybos veiklos plano aptarimo.
Posėdžio pirmininkė V. Saugūnienė peržvelgia 2026 m. Molėtų rajono savivaldybės jaunimo reikalų tarybos veiklos planą, pamini įgyvendintus uždavinius bei tuos, kurie turi būti įgyvendinti iki metų pabaigos. 
1.1.1. „MJRT nariai dalyvauja įvairių sričių mokymuose“. Apklausus posėdyje dalyvaujančius MJRT narius patvirtinta, kad nariai 2026 m. laikotarpiu aktyviai dalyvavo įvairių sričių kompetencijų kėlimo mokymuose.
1.1.2. „Suorganizuotas bendradarbiavimo susitikimas su kito rajono SJRT“. V. Saugūnienė pamini, kad 2026 m. sausio 30-31 d. MJRT nariai dalyvavo bendradarbiavimo susitikime su Plungės r. savivaldybės JRT, jaunimo organizacijų, su jaunimu dirbančių organizacijų atstovais, kuriuose dalinosi gerosiomis patirtimis apie jaunų žmonių interesų atstovavimą. Didelis dėmesys susitikimo metu skirtas jaunimo emocinei sveikatai, pilietinio aktyvumo skatinimui bei jaunų žmonių įsitraukimui į sprendimų priėmimo procesus.
[bookmark: _Hlk210228466]2.1.1. „Nustatyti metiniai jaunimo iniciatyvų prioritetai bei pateiktos rekomendacijos dėl paraiškų teikimo terminių“. V. Saugūnienė informuoja, kad jaunimo iniciatyvų prioritetai ir terminai buvo nustatyti pirmojo 2026 m. MJRT posėdžio metu (2026-03-12 MJRT posėdžio protokolas Nr. B44-15).
3.1.1. „Sudalyvauti renginyje bendradarbiaujant su jaunimo organizacijomis, neformaliomis jaunimo grupėmis“. V. Saugūnienė pamini, kad 2026 m. kovo 23 d., minint Pasaulinę Žemės dieną, MJRT surengė prasmingą ir gamtai draugišką iniciatyvą – inkilų kėlimo akciją Molėtų mieste, prie kurios prisijungė ir Molėtų atviro jaunimo centro atstovai bei 2026 m. rugsėjo 15 d. dalyvavo Molėtų atviro jaunimo centro 6-erių metų sukakties minėjime.
4.1.1. „Pateikti 3 pasiūlymai susiję su jaunimo politika Molėtų rajone“. Posėdžio sekretorė V. Ščerbakovė informuoja, kad per 2026 m. savivaldybės administracijos direktoriui / tarybai teikti 2 siūlymai, susiję su jaunimo politika Molėtų rajone: nustatyti 2026 metų jaunimo iniciatyvų prioritetai bei pateiktos rekomendacijas dėl paraiškų teikimo terminų, teikti siūlymai ir pritarta Molėtų rajono savivaldybės jaunimo iniciatyvų finansavimo tvarkos aprašui (MJRT 2026 m. kovo 12 d. posėdžio protokolas Nr. B44-15).
5.1.1. „Atliktas MJRT veiklos organizavimo vertinimas“. V. Ščerbakovė informuoja, kad MJRT veiklos vertinimas buvo atliktas pirmojo 2026 m. MJRT posėdžio metu (2025-03-12 MJRT posėdžio protokolas Nr. B44-15) ir pateiktas Jaunimo reikalų agentūrai (toliau – JRA).
5.2.1. „Molėtų rajono savivaldybės tarybai pateiktas rekomendacinio pobūdžio siūlymas dėl jaunimo politikos įgyvendinimo priemonių įtraukimo į strateginio planavimo dokumentus“. V. Saugūnienė informuoja narius, kad artimiausiu metu planuojamas rengti 2027-2029 m. strateginis veiklos planas, pamini į dabartinį trimetį planą įtrauktas jaunimo politikos įgyvendinimo priemones.
NUTARTA: Vienbalsiai pritarti 2026 m. Molėtų rajono savivaldybės jaunimo reikalų tarybos veiklos plano uždavinių įgyvendinimui, iki metų pabaigos įgyvendinti likusius uždavinius ir pasiekti planuojamus rezultatus.

2. SVARSTYTA: Dėl 2026 m. jaunimo politikos įgyvendinimui skirtų lėšų panaudojimo. 
V. Ščerbakovė pristato 2026 m. jaunimo politikos priemonių įgyvendinimui skirtas lėšas, aptaria lėšų įsisavinimą bei likučius. Informuoja, kad:
- Jaunimo įdarbinimo programai numatytų savivaldybės biudžeto lėšų neužteko, viršyta suma 754 Eur, kuri bus padengta su kitų jaunimo politikos priemonių įgyvendinimui skirtų lėšų nepanaudotais likučiais.
- Jaunimo savanoriškai tarnybai skirtos lėtos iki metų galo bus įsisavintos, pirkimas numatytas IV ketvirtyje.
- Jaunimo iniciatyvų paraiškų teikimo konkursas vykdomas 2 kartus metuose. Pirmuoju etapu panaudota daugiau nei pusė numatytų lėšų – 3290 Eur. Šiuo metu vyksta antrasis jaunimo iniciatyvų paraiškų teikimo ir vertinimo etapas.
- Mokinių dalyvaujamojo biudžeto iniciatyvai finansuoti skirtos lėšos bus panaudotos, šią savaitę pasirašytos finansavimo sutartys su ugdymo įstaigomis.
- Lyderystės mokymams suplanuoti IV ketvirtį, planuojama įsisavinti visą numatytą sumą.
- SJRT narių kompetencijų tobulinimui skirtos lėšos panaudotos dalinai, įsisavinta suma - 750 Eur, likutis – 950 Eur. MJRT nariams pritarus, siūloma šią sumą padengti su jaunimo vasaros įdarbinimo programai viršyta suma.
- Stovyklai „Įgūdžių laboratorija“ numatyta suma, kuri skirta 2 jaunuoliams, dar nėra panaudota. Paskutinės metų stovykla planuojama lapkričio 3 - gruodžio 2 d. Dėl poreikio renkama informacija iš Molėtų AJC, savivaldybės TBK, mokyklų socialinių darbuotojų, krizių centro. Šiuo metu numatytas vienas potencialus kandidatas, dėl antrojo laukiame informacijos iš įstaigų / organizacijų.  Nepanaudojus lėšų minėtai stovyklai, siūloma jas perskirstyti seminarui ar kitai edukacinei veiklai, skirtai jaunuolių sąmoningumui didinti smurto artimoje aplinkoje ir tarp pačių jaunuolių prevencijos srityje, supažindinant su smurto apraiškomis ir formomis, jų atpažinimu bei prevencija.
NUTARTA: Vienbalsiai pritarti 2026 m. jaunimo politikos lėšų panaudojimui ir paskirstymui. Atsižvelgiant į situaciją, nepanaudotus likučius perkelti kitoms jaunimo politikos priemonėms įgyvendinti ar tikslingai paskirti smurto prevencijos edukacinėms veikloms ar mokymams. 

3. SVARSTYTA: Dėl jaunimo politikos priemonių įtraukimo į strateginio planavimo dokumentus. 
V. Saugūnienė informuoja, kad greitu metu bus rengiamas 2027-2029 m. strateginis veiklos planas, pamini į dabartinį strateginį veiklos planą įtrauktas jaunimo politikos įgyvendinimo priemones ir informuoja MJRT narius, kad iki spalio 15 d. visi nariai gali teikti savo siūlymus ir rekomendacijas dėl naujų priemonių įtraukimo apie tai elektroniniu paštu informuojant posėdžio sekretorę V. Ščerbakovę.
   NUTARTA: Vienbalsiai pritarti jau esamų jaunimo politikos priemonių įtraukimui į naujus strateginio planavimo dokumentus ir esant poreikiui, iki spalio 15 d., teikti siūlymus dėl naujų priemonių įtraukimo.

4. SVARSTYTA: Kiti klausimai.
V. Ščerbakovė informuoja, kad spalio 2-3 d. JRA Raseinių r. organizuoja nacionalinius SJRT mokymus, tad visi norintys nariai gali registruotis ir dalyvauti.
NUTARTA:
       V. Ščerbakovė pasidalins informacija apie mokymus su MJRT nariais el. paštu, o visi norintys dalyvauti informuos atitinkamai.


Posėdžio pirmininkė                                                                                     Vaida Saugūnienė
Posėdžio sekretorė                                                                                        Vaida Ščerbakovė
